rejauldu/bengali-wikipedia huggingface dataset:
উইকিমিডিয়া ফাউন্ডেশন  right|90px|link=:wmf:Home/bn|উইকিমিডিয়া ফাউন্ডেশন মার্কিন যুক্তরাষ্ট্র ভিত্তিক একটি আন্তর্জাতিক অলাভজনক সংস্থা। এটি বৈশ্বিকভাবে উইকিমিডিয়া সংগঠন ও সম্প্রদায়কে সহায়তার পাশাপাশি উইকিপিডিয়াসহ অন্যান্য সহপ্রকল্পগুলোর প্রযুক্তিগত বিষয়াদি দেখাশোনা করে থাকে। উইকিমিডিয়া বাংলাদেশ  right|90px|link=:wmbd:|উইকিমিডিয়া বাংলাদেশ উইকিমিডিয়া ফাউন্ডেশন অনুমোদিত স্থানীয় অলাভজনক সংস্থা। এটি বাংলাদেশে বাংলা উইকিপিডিয়া বা এর সহপ্রকল্পসমূহ এবং উইকিমিডিয়া ফাউন্ডেশনের বিভিন্ন শিক্ষামূলক প্রকল্পের প্রচার ও প্রসারের কাজ করে। মূলত এটি উইকি প্রকল্পের বাংলাদেশী স্বেচ্ছাসেবকদের একটি সংগঠন। পশ্চিমবঙ্গ উইকিমিডিয়া সম্প্রদায়  right|90px|link=https://wb.wikimedia.org|পশ্চিমবঙ্গ উইকিমিডিয়া সম্প্রদায় উইকিমিডিয়া ফাউন্ডেশন অনুমোদিত একটি ব্যবহারকারী দল। এটি ভারতের পশ্চিমবঙ্গে বাংলা উইকিপিডিয়া বা এর সহপ্রকল্পসমূহ এবং উইকিমিডিয়া ফাউন্ডেশনের বিভিন্ন শিক্ষামূলক প্রকল্পের প্রচার ও প্রসারের কাজ করে। মূলত এটি উইকি প্রকল্পের পশ্চিমবঙ্গের স্বেচ্ছাসেবকদের একটি সম্প্রদায়।
ডান|থাম্ব|230x230পিক্সেল|কার্ডিনাল টেট্রা কার্ডিনাল টেট্রা (প্যারাচিরোডন অ্যাক্সেলরোডি) হল একটি মিঠা পানির মাছ।   অ্যাকোয়ারিয়ামে  কার্ডিনাল টেট্রা প্রায়  পর্যন্ত বৃদ্ধি পায়। এগুলি শোলিং মাছ এবং অন্যান্য কার্ডিনাল টেট্রার সাথে রাখতে পছন্দ করে এবং এগুলি অন্যান্য অ-আক্রমণাত্মক মাছের সাথে রাখা যেতে পারে। ভালো অবস্থায় কার্ডিনাল টেট্রা প্রায় পাঁচ বছর বেঁচে থাকতে পারে। কার্ডিনাল টেট্রা একটি খুব জনপ্রিয় মাছ কিন্তু নিয়ন টেট্রা এর মতো জনপ্রিয় নয় কারণ এটির প্রজনন করা আরও কঠিন। তারা প্রায় 23-27 °C তাপমাত্রায় থাকতে পছন্দ করে।   খাদ্য  কার্ডিনাল টেট্রা রক্তকৃমি বা ব্রাইন চিংড়ি এর মতো জীবন্ত খাবার খায়।   তথ্যসূত্র  *http://www.liveaquaria.com/product/prod_display.cfm?c=830+890+895&pcatid=895 *http://www.practicalfishkeeping.co.uk/content.php?sid=3139  *http://www.aquaticcommunity.com/tetrafish/cardinaltetra2.php   বিষয়শ্রেণী:১৯৫৬-এ বর্ণিত মাছ বিষয়শ্রেণী:কলম্বিয়ার মিঠা পানির মাছ বিষয়শ্রেণী:মাছ পালন বিষয়শ্রেণী:ভেনেজুয়েলার মিঠা পানির মাছ বিষয়শ্রেণী:লিওনার্ড পিটার শুল্টজ কর্তৃক নামকরণকৃত ট্যাক্সা
হেইডি লিন ফ্লিস (জন্ম ৩০ ডিসেম্বর, ১৯৬৫)  একজন মার্কিন প্রাক্তন ম্যাডাম। তিনি লস এঞ্জেলেস, ক্যালিফোর্নিয়া, মার্কিন যুক্তরাষ্ট্রে অবস্থিত একটি উচ্চতর পতিতাবৃত্তি চালাতেন এবং প্রায়শই তাকে "হলিউড ম্যাডাম" হিসাবে উল্লেখ করা হয়। ফ্লিস একজন কলাম লেখক ও নিয়মিত একজন টেলিভিশন ব্যক্তিত্ব ছিলেন।   তথ্যসূত্র    বহিঃসংযোগ      বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পতিতালয়ের মালিক ও ম্যাডাম বিষয়শ্রেণী:মার্কিন বন্দী ও আটক বিষয়শ্রেণী:মার্কিন পতিতা বিষয়শ্রেণী:মার্কিন যুক্তরাষ্ট্রে যৌন কেলেঙ্কারি বিষয়শ্রেণী:২১শ শতাব্দীর মার্কিন ইহুদি
জাম্বিয়া জাতীয় ফুটবল দল () হচ্ছে আন্তর্জাতিক ফুটবলে জাম্বিয়ার প্রতিনিধিত্বকারী পুরুষদের জাতীয় দল, যার সকল কার্যক্রম জাম্বিয়ার ফুটবলের সর্বোচ্চ নিয়ন্ত্রক সংস্থা জাম্বিয়া ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৪৬ সালে, জাম্বিয়া প্রথমবারের মতো আন্তর্জাতিক খেলায় অংশগ্রহণ করেছে; দক্ষিণ রোডেশিয়ায় অনুষ্ঠিত উক্ত ম্যাচে জাম্বিয়া উত্তর রোডেশিয়া হিসেবে দক্ষিণ রোডেশিয়াকে ৪–০ গোলের ব্যবধানে পরাজিত করেছে।  ৬০,০০০ ধারণক্ষমতাবিশিষ্ট জাতীয় হিরোজ স্টেডিয়ামে চিপোলোপোলো নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় জাম্বিয়ার রাজধানী লুসাকায় অবস্থিত। বর্তমানে এই দলের ম্যানেজারের দায়িত্ব পালন করছেন মিলুতিন স্রেদোয়েভিচ এবং অধিনায়কের দায়িত্ব পালন করছেন আমাজুলুর আক্রমণভাগের খেলোয়াড় আউগুস্তিন মালেঙ্গা।  জাম্বিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে জাম্বিয়া অন্যতম সফল দল, যেখানে তারা ১টি (২০১২) শিরোপা জয়লাভ করেছে।  কেনেডি মুয়িনি, রেইনফোর্ড কালাবা, ডেভিড চাবালা, ক্রিস্টোফার কাটোঙ্গো এবং গডফ্রি চিতালুর মতো খেলোয়াড়গণ জাম্বিয়ার জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ১৯৯৬ সালের ফেব্রুয়ারি মাসে প্রকাশিত র‌্যাঙ্কিংয়ে জাম্বিয়া তাদের ইতিহাসে সর্বপ্রথম সর্বোচ্চ অবস্থান (১৫তম) অর্জন করে এবং ২০১১ সালের ফেব্রুয়ারি মাসে প্রকাশিত র‌্যাঙ্কিংয়ে তারা ১০২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে জাম্বিয়ার সর্বোচ্চ অবস্থান হচ্ছে ২৭তম (যা তারা ১৯৯৪ সালে অর্জন করেছিল) এবং সর্বনিম্ন অবস্থান হচ্ছে ১০৬। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০  উত্তীর্ণ হয়নি  ২  ১  ০  ১  ৬  ৬  ১৯৭৪  ১০  ৪  ৩  ৩  ১৯  ১১  ১৯৭৮  ৬  ৩  ১  ২  ৯  ৫  ১৯৮২  ৪  ২  ১  ১  ৬  ২  ১৯৮৬  ৬  ২  ১  ৩  ৮  ৬  ১৯৯০  ৬  ৩  ০  ৩  ৭  ৬  ১৯৯৪  ৮  ৫  ১  ২  ১৭  ৫  ১৯৯৮  ৮  ৩  ২  ৩  ১০  ৮   ২০০২  ১০  ৫  ২  ৩  ১৬  ১১  ২০০৬  ১৩  ৭  ৪  ২  ২১  ১১  ২০১০  ১০  ৩  ৩  ৪  ৪  ৬  ২০১৪  ৬  ৩  ২  ১  ১১  ৪  ২০১৮  ৮  ৪  ২  ২  ১১  ৭  ২০২২  অনির্ধারিত  অনির্ধারিত মোট   ০/২১   ৯৭  ৪৫  ২২  ৩০  ১৪৫  ৮৮   তথ্যসূত্র  বহিঃসংযোগ     ফিফা-এ জাম্বিয়া জাতীয় ফুটবল দল    ক্যাফ-এ জাম্বিয়া জাতীয় ফুটবল দল   বিষয়শ্রেণী:জাম্বিয়া জাতীয় ফুটবল দল বিষয়শ্রেণী:আফ্রিকার জাতীয় ফুটবল দল
সামুদ্রিক শাস্ত্র () হল হিন্দু জ্যোতিষশাস্ত্রের অংশ, এবং এটি মুখমণ্ডল অধ্যয়ন, দেহজ্যোতি অধ্যয়ন সহ সমগ্র শরীরের বিশ্লেষণের অধ্যয়ন। এটি জ্যোতিষশাস্ত্র ও হস্তরেখাবিদ্যা (হস্ত-সমুদ্রিক), সেইসাথে কপালবিদ্যা (কপাল-সমুদ্রিক) এবং মুখমণ্ডল অধ্যয়ন (দেহতত্ত্ব, মুখমণ্ডল-সমুদ্রিক) সম্পর্কিত। এটি গরুড় পুরাণে অন্তর্ভুক্ত।  ঐতিহ্য অনুমান করে যে প্রতিটি প্রাকৃতিক বা অর্জিত শারীরিক চিহ্ন তার মালিকের মনস্তত্ত্ব ও ভাগ্যকে সঙ্কেতাক্ষরে লেখে। উচ্চতা, বিষণ্নতা, প্রসারণ, হ্রাস, এবং অন্যান্য চিহ্নগুলি প্রাসঙ্গিক হয়ে ওঠে। সমুদ্রের পরিপ্রেক্ষিতে পাঁচটি প্রধান ধরনের মানব উপাদান রয়েছে: অগ্নি, বায়ু, জল, আকাশ ও পৃথিবী। ভারতে ঐতিহ্যগত গল্পগুলি এইভাবে স্মরণীয় ব্যক্তিদের দেহে পাওয়া বিরল শুভ চিহ্নগুলির বর্ণনায় প্রচুর। রাম ও কৃষ্ণ অবতার, গৌতম বুদ্ধ এবং মহাবীর তীর্থংকর সম্বন্ধে কিংবদন্তি এই ঐতিহ্যের সাথে মিলে যায়।  হিন্দু, বৌদ্ধ ও জৈনরা সামুদ্রিক শাস্ত্রের ঐতিহ্যকে ভাগ করে নেয়; ঐতিহ্যের অন্যান্য সম্পর্কহীন সংস্কৃতিতেও সমান্তরালতা রয়েছে, কপালবিদ্যা এবং মুখমণ্ডল অধ্যয়ন উভয়ই এর নীতিগুলিকে তুলে ধরে। উইলিয়াম হারবার্ট শেলডনের শরীরের গঠনের শ্রেণীকরণবিদ্যা সামুদ্রিক শাস্ত্রের অনুশীলনও অনুকরণ করে।  তথ্যসূত্র   আরও পড়ুন  Hast samudrika shastra: the Indian science of hand reading, by K. C. Sen. D.B. Taraporevala Sons, 1965.  Samudrik Shastra, by C. M. Srivastava.  Manoj Publications, 2004. .  বিষয়শ্রেণী:হিন্দু জ্যোতিষশাস্ত্র
মারলা ফেরনান্দা আরেয়ানো গেরমেস (; জন্ম: ২৮ ফেব্রুয়ারি ২০০২; ফেরনান্দা আরেয়ানো নামে সুপরিচিত) হলেন একজন মেক্সিকীয় সমলয় সাঁতারু, যিনি মেক্সিকোর প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  আরেয়ানো মেক্সিকোর হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন মারলা ফেরনান্দা আরেয়ানো গেরমেস ২০০২ সালের ২৮শে ফেব্রুয়ারি তারিখে মেক্সিকোর মেক্সিকো সিটিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন আরেয়ানো মেক্সিকোর প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি রেগিনা আলফেরেস, নুরিয়া দিয়োসদাদো, ইতসামারি গন্সালেস, ইয়োয়ানা হিমেনেস, সামান্তা রোদ্রিগেস, ইয়েসিকা সোব্রিনো এবং পামেলা তোস্কানোর সাথে মেক্সিকোর দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৮৫৩.৭৯৩২ পয়েন্ট অর্জন করে ৭ম স্থান অধিকার করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ২৪২.৯৪৯১, ৩৪৭.৩৮৭৪ এবং ২৬৩.৪৫৬৭ পয়েন্ট পেয়েছিলেন।  তথ্যসূত্র  বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:মেক্সিকীয় নারী সাঁতারু বিষয়শ্রেণী:মেক্সিকীয় সমলয় সাঁতারু বিষয়শ্রেণী:মেক্সিকোর অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু
ইন্ডিয়ান পিপলস ফ্রন্ট (আইপিএফ) হল একটি গণফ্রন্ট সংগঠন যা দিল্লিতে ২৪-২৬ এপ্রিল ১৯৮২ এর মধ্যে প্রতিষ্ঠিত হয়েছিল। এটি বিনোদ মিশ্র দ্বারা ধারণা করা হয়েছিল এবং এটি ১৯৮২-১৯৯৪ সালের মধ্যে CPIML লিবারেশনের উন্মুক্ত গণফ্রন্ট হিসাবে পরিচালিত হয়েছিল। ফ্রন্ট প্রাথমিকভাবে আদিবাসী, দলিত এবং সমাজের দরিদ্র অংশের সামাজিক ও অর্থনৈতিক উন্নতির জন্য কাজ করে এবং ইউনিয়ন, সমাবেশ এবং সম্মেলনের মাধ্যমে তাদের একত্রিত করে।  বিহার রাজ্যে (বর্তমান ঝাড়খণ্ড সহ) এর উল্লেখযোগ্য উপস্থিতি ছিল এবং এটি উত্তর প্রদেশ, উত্তরাখণ্ড, পাঞ্জাব এবং পশ্চিমবঙ্গ রাজ্যে একটি জাতীয় দল হিসাবে নিজেকে তুলে ধরার চেষ্টা করে। এটি ভেঙে দেওয়া হয় যখন ভারতের কমিউনিস্ট পার্টি (মার্ক্সবাদী-লেনিনবাদী) লিবারেশন তার সংগঠনের উত্তরাধিকারসূত্রে নিজেরাই নির্বাচনে প্রতিদ্বন্দ্বিতা শুরু করে।  ফ্রন্টের নেতৃত্বে ছিলেন নাগভূষণ পট্টনায়েক এবং দীপঙ্কর ভট্টাচার্য। স্বায়ত্তশাসিত রাজ্য দাবি কমিটির চেয়ারপারসন জয়ন্ত রংপিও কেন্দ্রীয় কমিটির সদস্য ছিলেন। কেন্দ্রীয় কমিটিতে রামেশ্বর প্রসাদ ও গণৌরি আজাদ হরিজন প্রমুখও ছিলেন।   তথ্যসূত্র   বিষয়শ্রেণী:১৯৯৪-এ বিলুপ্ত রাজনৈতিক দল বিষয়শ্রেণী:১৯৮২-এ প্রতিষ্ঠিত রাজনৈতিক দল বিষয়শ্রেণী:ভারতের বিলুপ্ত রাজনৈতিক দলের জোট বিষয়শ্রেণী:ভারতের বিলুপ্ত সাম্যবাদী দল বিষয়শ্রেণী:১৯৮২-এ দিল্লিতে প্রতিষ্ঠিত
দৌলতপুর ইউনিয়ন বাংলাদেশের খুলনা বিভাগের কুষ্টিয়া জেলার দৌলতপুর উপজেলার একটি ইউনিয়ন পরিষদ। এটি ৮৪.৫৬ কিমি২ (৩২.৬৫ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৭২০ জন। ইউনিয়নটিতে মোট গ্রামের সংখ্যা ২৩টি ও মৌজার সংখ্যা ১৯টি।  গ্রামসমূহ  দৌলতপুর  চকদৌলতপুর  দৌলতখালী  দরিপাড়া  গড়বাড়ীয়া  লাউবাড়ীয়া  কাঞ্চননগর  হাকিমপুর     দাড়েরপাড়া  বেজপুর  স্বরুপপুর  বেতবাড়ীয়া  গুপিনাথপুর  দুঃখীপুর  কাপড়পোড়া  কিশোরীনগর  পচামাদিয়া  চুয়ামল্লিকপাড়া   চককৃষ্ণপুর  গোবড়গাড়া  বাজুডাংগা  বামনডাংগা   শিক্ষা    আরও দেখুন   তথ্যসূত্র   বহিঃসংযোগ   বিষয়শ্রেণী:দৌলতপুর (কুষ্টিয়া) উপজেলার ইউনিয়ন
লালুপ্রসাদ যাদব ভারতের প্রাক্তন রেলমন্ত্রী। তিনি একজন রসিক মানুষ ৷ সবসময় হাস্যরসের মাধ্যমে সংসদ মুখরিত করেন ৷ তিনি বিহারের মুখ্যমন্ত্রী হিসেবে দায়িত্ব পালন করেছেন ৷   তথ্যসূত্র    আরও দেখুন    বহিঃসংযোগ      বিষয়শ্রেণী:রাষ্ট্রীয় জনতা দলের রাজনীতিবিদ বিষয়শ্রেণী:১৯৪৮-এ জন্ম বিষয়শ্রেণী:পঞ্চদশ লোকসভার সদস্য বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বিহারের মুখ্যমন্ত্রী বিষয়শ্রেণী:ভারতীয় হিন্দু বিষয়শ্রেণী:বিহারের অর্থমন্ত্রী বিষয়শ্রেণী:ভারতের রেলমন্ত্রী বিষয়শ্রেণী:ভি.পি. সিং প্রশাসন বিষয়শ্রেণী:ষষ্ঠ লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:চতুর্দশ লোকসভার সদস্য বিষয়শ্রেণী:বিহারের লোকসভা সদস্য বিষয়শ্রেণী:জরুরী অবস্থার (ভারত) সময়ে ভারতীয় কারারুদ্ধ বিষয়শ্রেণী:ভারতীয় রাজনৈতিক দলের প্রতিষ্ঠাতা বিষয়শ্রেণী:বিহার বিধানসভায় বিরোধী দলনেতা বিষয়শ্রেণী:বিহারের অপরাধী বিষয়শ্রেণী:ভারতীয় সমাজতন্ত্রী বিষয়শ্রেণী:অপরাধে দোষী সাব্যস্ত ভারতীয় রাজনীতিবিদ বিষয়শ্রেণী:দুর্নীতির দায়ে দোষী সাব্যস্ত ভারতীয় রাজনীতিবিদ বিষয়শ্রেণী:বিহারের রাজ্যসভা সদস্য বিষয়শ্রেণী:লোকদলের রাজনীতিবিদ বিষয়শ্রেণী:জনতা দলের রাজনীতিবিদ বিষয়শ্রেণী:জনতা পার্টির রাজনীতিবিদ বিষয়শ্রেণী:বিহার বিধানসভার সদস্য
স্কাই স্পোর্ট বা স্কাই স্পোর্টস উল্লেখ করতে পারে: স্কাই গ্রুপ স্কাই স্পোর্টস, যুক্তরাজ্য এবং আয়ারল্যান্ডে উপলব্ধ স্পোর্টস টেলিভিশন চ্যানেলগুলির একটি গ্রুপ স্কাই স্পোর্ট (জার্মানি), জার্মানি, অস্ট্রিয়া এবং সুইজারল্যান্ডে উপলব্ধ স্পোর্টস টেলিভিশন চ্যানেলগুলির একটি গ্রুপ, পূর্বে প্রিমিয়ার স্পোর্ট নামে পরিচিত স্কাই স্পোর্ট (ইতালি), ইতালিতে উপলব্ধ স্পোর্টস টেলিভিশন চ্যানেলগুলির একটি গ্রুপ স্কাই স্পোর্টস (মেক্সিকো), মেক্সিকো এবং মধ্য আমেরিকাতে উপলব্ধ স্পোর্টস টেলিভিশন চ্যানেলগুলির একটি গ্রুপ। স্কাই স্পোর্টস (দক্ষিণ কোরিয়ার টিভি চ্যানেল) - দক্ষিণ কোরিয়ার ক্রীড়া টেলিভিশন চ্যানেল, মালিকানাধীন কেটি স্কাইলাইফ স্কাই স্পোর্ট (নিউজিল্যান্ড), নিউজিল্যান্ডের ক্রীড়া টেলিভিশন চ্যানেলগুলির একটি গ্রুপ
যশশ্রী মাসুরকার একজন ভারতীয় অভিনেত্রী এবং কণ্ঠশিল্পী যিনি হিন্দি টেলিভিশন জগতে তার কাজের জন্য সবচেয়ে বেশি পরিচিত। তিনি স্টার ওয়ানের হিন্দী ধারাবাহিক রং বদলতি ওড়নী -তে কনক চরিত্রে অভিনয়ের জন্য সর্বাধিক পরিচিত। এই ধারাবাহিকের মাধ্যমে তার হিন্দী ধারাবাহিকের জগতে অভিষেক হয়। যশশ্রী সংস্কার - ধরোহর আপন কি, চক্রবর্তী অশোক সম্রাট , এবং কৃষ্ণদাসী সহ বিভিন্ন ধারাবাহিকে অভিনয় করেছেন।  তিনি বিগ বস মারাঠি ৪ -এ অংশগ্রহণ করেছিলেন।    কর্মজীবন  মারাঠি ধারাবাহিক "লক্ষ্মণ রেশা" - এর মাধ্যমে তার অভিনয় জগতে আত্মপ্রকাশ ঘটে।  তিনি রং বদলতি ওড়নি ধারাবাহিকের মুখ্য নারী চরিত্র কনকের ভূমিকায় অভিনয় করে জনপ্রিয়তা অর্জন করেন।  এই ধারাবাহিকে তিনি অভিনেতা করণ ট্যাকারের সাথে জুটি বাঁধেন এবং তাদের রসায়ন দর্শকদের মনোযোগ আকর্ষণ করেছিল।  ধারাবাহিকটি শেষ হওয়ার পরপরই, তিনি ইমাজিন টিভির ইতিহাসভিত্তিক ধারাবাহিক চন্দ্রগুপ্ত মৌর্য  -তে মৃগ্নয়নীর ভূমিকায় অভিনয় করছিলেন, কিন্তু তিনি কিছুদিন পরেই ধারাবাহিক ছেড়ে দেন।  সংস্কার - ধরোহর আপন কি ধারাবাহিকে একটি সংক্ষিপ্ত ভূমিকায় অভিনয়ের পর তিনি দো দিল বন্ধে এক ডোরি সে  ধারাবাহিকে যোগ দেন।  অনুষ্ঠানটিতে তার নেতিবাচক ভূমিকা এতোটাই ফলপ্রসু ছিল যে তা দর্শকদের মধ্যে ক্ষুব্ধ প্রতিক্রিয়ার জন্ম দেয়।  ২০১৫ সালে তিনি কালারস টিভির ইতিহাস নির্ভর ধারাবাহিক চক্রবর্তী অশোক সম্রাট- এ অগ্নিশিখা চরিত্রে অভিনয়ের জন্য নির্বাচিত হন।  পরবর্তীতে, তিনি একই টিভি চ্যানেলের কৃষ্ণদাসী  এবং আরও বেশ কয়েকটি ধারাবাহিকে পার্শ্ব চরিত্রে অভিনয় করেন। যশশ্রী বিগ বস মারাঠি ৪ -এ  অংশগ্রহণ করেছিলেন।    চলচ্চিত্র তালিকা    চলচ্চিত্র  বছর শিরোনাম ভূমিকা ২০১৬ লাল ইশক নিশা ২০২১ কাবাড়: দ্যা কয়েন সবিতা   টেলিভিশন  বছর শিরোনাম ভূমিকা মন্তব্য ২০১০-২০১১ রং বদলতি ওড়নী কনক শান্তনু খান্ডেলওয়াল ২০১১ চন্দ্রগুপ্ত মৌর্য রাজকুমারী মৃগণায়নী ২০১৩ সংস্কার – ধরোহর আপন কি ভারতী ২০১৩–২০১৪ দো দিল বন্ধে এক দোরি সে সুমিত্রা ২০১৪ পেয়ার তুনে কেয়া কিয়া সোনাল ২০১৫ কোড রেড পুনম (পর্ব ৫৬) এপিসোডিক ভূমিকা চক্রবর্তী অশোক সম্রাট রাজকুমারী অগ্নিশিখা হাম আপকে ঘর মে রেহেতে হ্যায় নাগিনা ২০১৭ সাবধান ইন্ডিয়া দীপ্তি সিরোহি ২০১৭ আরম্ভ: কাহানি দেবসেনা কি মেকালা ২০১৯ ক্রাইম পেট্রোল মন্দিরা/নেহা/আনুশকা ভোঁসলে পর্ব ৯০১/৯২৮/৯৭২ ২০২১ কিউঁ উত্তে দিল ছোড় আয়ে সরোজ ২০২২ বিগ বস মারাঠি ৪ প্রতিযোগী (উচ্ছেদ দিবস ৪৯) ১৪তম স্থান  ২০২৩–২০২৪ দাবাঙ্গি – মুলগি আয়ি রে আয় বেলা অঙ্কুশ রাজ্যবধকর   তথ্যসূত্র   বিষয়শ্রেণী:বিগ বস মারাঠি প্রতিযোগী বিষয়শ্রেণী:১৯৮৬-এ জন্ম বিষয়শ্রেণী:ভারতীয় কণ্ঠাভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জীবিত ব্যক্তি
পরিলসিকা হলো ভেতরের কর্ণে অবস্থিত একটি কোষবহির্ভুত তরল। এটি কর্ণকম্বুর সকেলা টিমপানি ও সকেলা ভেস্টিবিউলিতে পাওয়া যায়। পরিলসিকার আয়নিক গঠন প্লাজমা ও সেরিব্রোস্পাইনাল ফ্লুইডের অনুরূপ। পরিলসিকার প্রধান ধনাত্মক আয়ন হলো সোডিয়াম, যেখানে সোডিয়ামের ঘনত্ব ১৩৮ mM এবং পটাশিয়ামের ঘনত্ব ৬.৯ mM। এটি কোটুনিয়াস' তরল এবং কোটুনিওর লিকোর নামেও পরিচিত।  গঠন ভেতরের কর্ণের দুটি প্রধান অংশ: কর্ণকম্বু ও ভার্টিবুলার অঙ্গ। এগুলি শ্রবণাস্থির অস্থিগহ্বরে নালীর একটি ধারাবাহিকতায় সংযুক্ত থাকে। অস্থিনালীগুলি ঝিল্লিগহ্বরের সমান্তরাল স্থান দ্বারা পৃথক করা হয়। ঝিল্লিগহ্বরে অন্তঃকর্ণরস থাকে এবং এটি পরিলসিকা দ্বারা বেষ্টিত। অস্থিগহ্বরের পরিলসিকা পরিলসিকা নালিকাের মাধ্যমে সেরিব্রোস্পাইনাল ফ্লুইডের সাবঅ্যারাকনয়েড স্থানের সাথে সংযোগ স্থাপন করে।  গঠনপ্রণালী পরিলসিকা ও অন্তঃকর্ণরসের স্বতন্ত্র আয়নিক গঠন রয়েছে যা কর্ণকেশকোষের বৈদ্যুতিক রাসায়নিক সংকেত নিয়ন্ত্রণে ভূমিকা রাখে, যা শ্রবণের জন্য প্রয়োজনীয়। অন্তঃকর্ণরসের বৈদ্যুতিক বিভব পরিলসিকার চেয়ে ~৮০-৯০ mV বেশি ধনাত্মক, কারণ অন্তঃকর্ণরসে পটাশিয়াম আয়নের (K+) ঘনত্ব বেশি এবং পরিলসিকায় সোডিয়ামের (Na+) ঘনত্ব বেশি। একে এন্ডোককলিয়ার বিভব বলা হয়।  পরিলসিকা হলো অস্থিগহ্বরে থাকা তরল যা ঝিল্লিগহ্বরকে ঘিরে থাকে ও রক্ষা করে; পরিলসিকার গঠন কোষবহির্ভুত তরলের অনুরূপ (সোডিয়াম লবণ প্রধান ধনাত্মক তড়িৎবিশ্লেষ্য) এবং কর্ণকম্বু জলনালীর (কখনো "পরিলসিকা নালী" বলা হয়) মাধ্যমে সেরিব্রোস্পাইনাল ফ্লুইডের সাথে ধারাবাহিক থাকে।  অন্তঃকর্ণরস হলো ঝিল্লিগহ্বরের সকেলা মিডিয়াতে এবং ভার্টিবুলার যন্ত্রের অর্ধবৃত্তাকার নালীতে থাকা তরল; অন্তঃকর্ণরসের গঠন কোষাভ্যন্তরীণ তরলের অনুরূপ (পটাশিয়াম প্রধান ধনাত্মক আয়ন)।  বৈদ্যুতিক কর্ণকম্বু বিভবের গুরুত্ব ছাড়াও, পরিলসিকায় প্রচুর প্রোটিন থাকে, যেমন: কোষবহির্ভুত উৎসেচক ও ইমিউনোগ্লোবিউলিন। এই প্রোটিনগুলি অন্যান্য শারীরবৃত্তীয় ক্রিয়ার মধ্যে রোগ প্রতিরোধ ও বিপাকের জন্য গুরুত্বপূর্ণ।  চিকিৎসা সম্পর্কিত তাৎপর্য এও প্রস্তাব করা হয়েছে যে পরিলসিকা ও অন্তঃকর্ণরস একটি একমুখী প্রবাহে অংশ নেয় যা মিনিয়ারের রোগে বিঘ্নিত হয়।  তথ্যসূত্র  বহিঃসংযোগ    বিষয়শ্রেণী:কর্ণ বিষয়শ্রেণী:দেহতরল
টনি এলস্টোন ব্লেইন (; জন্ম: ১৭ ফেব্রুয়ারি, ১৯৬২) নেলসনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার, কোচ ও ধারাভাষ্যকার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৯৪ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারির প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে পারদর্শিতা দেখিয়েছেন টনি ব্লেইন।   খেলোয়াড়ী জীবন  সমগ্র খেলোয়াড়ী জীবনে ১১ টেস্ট ও ৩৮টি একদিনের আন্তর্জাতিকে অংশগ্রহণের সুযোগ ঘটে টনি ব্লেইনের।  ২১ আগস্ট, ১৯৮৬ তারিখে পাকিস্তানের বিপক্ষে টেস্ট ক্রিকেটে অভিষেক ঘটে তার। প্রায়শঃই তাকে ইয়ান স্মিথ ও অ্যাডাম প্যারোরের স্থলাভিষিক্ত হতে হতো।   অবসর  ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন টনি ব্লেইন। এরপর ধারাভাষ্যকারের ভূমিকায় অবতীর্ণ হন তিনি। কার্লটন বলিং কলেজে শিক্ষকতা করেছেন। বর্তমানে তিনি ডিক্সন্স অ্যালার্টন একাডেমিতে কর্মরত।   তথ্যসূত্র    বহিঃসংযোগ       Interview with Tony Blain. University of Auckland, New Zealand, 2008: Alumni and Friends.  Cricket: Blain on love, life and that '86 England Tour. New Zealand Herald, 26 May, 2013.  বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্যান্টারবারির ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নিউজিল্যান্ডীয় উইকেট-রক্ষক বিষয়শ্রেণী:সেন্ট্রাল ডিস্ট্রিক্টসের ক্রিকেটার বিষয়শ্রেণী:সাউথ আইল্যান্ডের ক্রিকেটার বিষয়শ্রেণী:উইকেট-রক্ষক
গোজতেপে স্পোর কুলুবু (, ; এছাড়াও গোজতেপে এসকে অথবা শুধুমাত্র গোজতেপে নামে পরিচিত) হচ্ছে গোজতেপে ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯২৫ সালের ১৪ই জুন তারিখে প্রতিষ্ঠিত হয়েছে। ফেনারবাহচে তাদের সকল হোম ম্যাচ গোজতেপের গুরসেল আকসেল স্টেডিয়ামে খেলে থাকে; যার ধারণক্ষমতা হচ্ছে ২০,০৪০। বর্তমানে এই ক্লাবের ম্যানেজারের দায়িত্ব পালন করছেন ইলহান পালুত এবং সভাপতির দায়িত্ব পালন করছেন মেহমেত সেপিল। তুর্কি আক্রমণভাগের খেলোয়াড় হালিল আকবুনার এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, গোজতেপে এপর্যন্ত ১১টি শিরোপা জয়লাভ করেছে; যার মধ্যে ১টি তুর্কি ফুটবল চ্যাম্পিয়নশিপ, ৪টি টিএফএফ প্রথম লিগ, ২টি টিএফএফ দ্বিতীয় লিগ, ১টি টিএফএফ তৃতীয় লিগ, ২টি তুর্কি কাপ এবং ১টি তুর্কি সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, গোজতেপের সবচেয়ে বড় সাফল্য হচ্ছে ১৯৬৮–৬৯ আন্তঃ-শহর মেলা কাপের সেমি ফাইনালে পৌঁছানো; যেখানে তারা হাঙ্গেরীয় ক্লাব উয়পেশটের কাছে ১–৮ গোলের ব্যবধানে পরাজিত হয়েছিল।  অর্জন ঘরোয়া চ্যাম্পিয়নশিপ  তুর্কি ফুটবল চ্যাম্পিয়নশিপ  চ্যাম্পিয়ন (১): ১৯৫০  রানার-আপ (১): ১৯৪২  টিএফএফ প্রথম লিগ  চ্যাম্পিয়ন (৪): ১৯৭৭–৭৮, ১৯৮০–৮১, ১৯৯৮–৯৯, ২০০০–০১  রানার-আপ (২): ১৯৮৯–৯০, ১৯৯০–৯১  টিএফএফ দ্বিতীয় লিগ  চ্যাম্পিয়ন (২): ২০১০–১১, ২০১৪–১৫  রানার-আপ (১): ২০১৩–১৪  টিএফএফ তৃতীয় লিগ  চ্যাম্পিয়ন (১): ২০০৮–০৯  ঘরোয়া কাপ তুর্কি কাপ চ্যাম্পিয়ন (২): ১৯৬৮–৬৯, ১৯৬৯–৭০ রানার-আপ (১): ১৯৬৬–৬৭ তুর্কি সুপার কাপ চ্যাম্পিয়ন (১): ১৯৭০ রানার-আপ (১): ১৯৬৯ প্রাইম মিনিস্টার'স কাপ রানার-আপ (১): ১৯৫০  ইউরোপীয় আন্তঃ-শহর মেলা কাপ সেমি ফাইনাল: ১৯৬৮–৬৯ উয়েফা কাপ উইনার্স কাপ কোয়ার্টার ফাইনাল: ১৯৬৯–৭০  তথ্যসূত্র  বহিঃসংযোগ      বিষয়শ্রেণী:গোজতেপে স্পোর্টস ক্লাব বিষয়শ্রেণী:সুপার লিগের ক্লাব বিষয়শ্রেণী:তুরস্কের ফুটবল ক্লাব বিষয়শ্রেণী:১৯২৫-এ তুরস্কে প্রতিষ্ঠিত বিষয়শ্রেণী:১৯২৫-এ প্রতিষ্ঠিত ফুটবল ক্লাব
তাবুক অভিযানে (বা উসরার অভিযান) ইসলামি নবী মুহাম্মদ (সা.) ৯ হিজরি, অর্থাৎ অক্টোবর ৬৩০ খ্রিষ্টাব্দে নেতৃত্ব দেন। এই সামরিক অভিযানে প্রায় ৩০,০০০ যোদ্ধা অংশগ্রহণ করে। তাঁরা উত্তর দিকে বর্তমান উত্তর-পশ্চিম সৌদি আরবের তাবুক পর্যন্ত অগ্রসর হন, যা আকাবা উপসাগরের কাছে অবস্থিত।   প্রস্তুতি  বাইজেন্টাইনদের সম্ভাব্য আগ্রাসনের গুজব ছড়িয়ে পড়লে, হযরত মুহাম্মদ (সা.) তাঁর অনুসারী ও মিত্রদের দ্রুত অভিযানে যোগ দেওয়ার আহ্বান জানান। তবে মরু অঞ্চলের অনেক আরব এতে আগ্রহ দেখাননি এবং নানা অজুহাত দেন। তখন নবী তাঁদের উৎসাহিত করতে বিভিন্ন উপহার ও প্রণোদনা প্রদান করেন।   অভিযান  ৬৩০ খ্রিষ্টাব্দে (৯ হিজরির রজব মাসে)হযরত  মুহাম্মদ (সা.) তাঁর বাহিনী নিয়ে উত্তর দিকে তাবুকের দিকে রওনা দেন। এটি ছিল তাঁর সর্ববৃহৎ এবং শেষ সামরিক অভিযান। আলি ইবনে আবু তালিব অন্যান্য বহু অভিযানে অংশগ্রহণ করলেও, নবী হযরত  মুহাম্মদের নির্দেশে এই অভিযানে অংশ নেননি, কারণ তাঁকে মদিনায় দায়িত্বে রাখা হয়েছিল। নবী তাবুকে প্রায় বিশ দিন অবস্থান করেন এবং ওই সময়ে আশপাশের নেতাদের সঙ্গে জোট গড়ে তোলেন। বাইজেন্টাইন বাহিনীর কোনো উপস্থিতি দেখা না যাওয়ায়, তিনি মদিনায় ফিরে যাওয়ার সিদ্ধান্ত নেন। যদিও তাবুকে কোনো যুদ্ধ সংঘটিত হয়নি, অক্সফোর্ড এনসাইক্লোপিডিয়া অব দ্য ইসলামিক ওয়ার্ল্ড অনুসারে, এই অভিযানের মাধ্যমে মুহাম্মদ (সা.) বাইজেন্টাইনদের উদ্দেশ্যে শক্তির প্রদর্শন করেন এবং মক্কা থেকে সিরিয়া অভিমুখী বাণিজ্যপথের উত্তরাংশের নিয়ন্ত্রণের ইঙ্গিত দেন।  আরো পড়ুন মুহাম্মদের অভিযানসমূহের তালিকা মুহাম্মদের সামরিক জীবন সেনাপতি হিসেবে মুহাম্মদ অবস্থানের হাদিস আরব উপদ্বীপ হিজাজ মাদিয়ান  বদর যুদ্ধ  উহুদ যুদ্ধ  তথ্যসূত্র  বিষয়শ্রেণী:মুহাম্মাদের নেতৃত্বে অভিযান বিষয়শ্রেণী:৬৩০-এর দশক বিষয়শ্রেণী:৬৩০
আকিজ গ্রুপ হচ্ছে বাংলাদশের সুপ্রতিষ্ঠিত ব্যবসায় প্রতিষ্ঠান। এই পিন্ডীভূত শিল্প প্রতিষ্ঠানগুলোর মধ্যে টেক্সটাইল, তামাক, সিরামিক, প্রিন্টিং ও প্যাকেজিং, ঔষধ এবং ভোগ্য পন্য সহ আরো অনেক খাত রয়েছে। ২০০৯ সালে প্রতিষ্ঠানটি ৩৯০ মিলিয়ন ইউরো কর প্রদান করেছে এবং সর্বোচ্চ করদাতা হয়েছে, প্রতিষ্ঠানের মোট বাজেটের দুই শতাংশ দেশের জন্য দান করেছে। আকিজ গ্রুপ স্বাস্থ্যখাত, তথ্য ও যোগাযোগ, প্রযুক্তিতেও সেবা প্রদান করে।  ১৯৪০ সালে আকিজ গ্রুপ প্রতিষ্ঠা লাভ করে, শিল্পপতি শেখ আকিজ উদ্দীন এই আকিজ গ্রুপ এর প্রতিষ্ঠাতা। সিগারেট ও অন্য ব্যবসায়ের অন্যান্য শাখায় প্রবেশের পূর্বে এটি ছিল শুধুমাত্র একটি পাট শিল্প। শিশু শ্রমিকদের কাজে নিয়োগ দেওয়ার জন্য প্রতিষ্ঠানটি সমালোচনার সম্মুখীন হয়েছিল   ইতিহাস  আকিজ গ্রুপ ১৯৫০-এর দশকে শিল্পপতি শেখ আকিজউদ্দিন কর্তৃক সিগারেট উৎপাদন ব্যবসা হিসেবে প্রতিষ্ঠিত হয়। এরপর প্রতিষ্ঠানটি চাল, পাট, ধান ইত্যাদিসহ অন্যান্য ব্যবসায় প্রসার লাভ করে।  ২০০৯ সালে, আকিজ গ্রুপ ৩৯০ মিলিয়ন ইউরো কর প্রদান করে, যা দেশের সর্ববৃহৎ স্থানীয় করদাতা হিসেবে প্রতিষ্ঠিত হয় এবং জাতীয় বাজেটের প্রায় দুই শতাংশ অবদান রাখে। আকিজ স্বাস্থ্যসেবা, তথ্য ও যোগাযোগ প্রযুক্তি সেবাও প্রদান করে। ২০০৯ সালে এ প্রতিষ্ঠানের বার্ষিক টার্নওভার ছিল ৮৯ বিলিয়ন টাকা। ২০১৮ সালে, আকিজ তাদের তামাক বিভাগ জাপান টোব্যাকো ইন্টারন্যাশনাল (জেটিআই)-এর কাছে ১.৪৭ বিলিয়ন মার্কিন ডলারে বিক্রি করে। এটি ছিল বাংলাদেশের ইতিহাসে এককভাবে সবচেয়ে বড় বিদেশি প্রত্যক্ষ বিনিয়োগ।   কোম্পানির তালিকা    আদ-দ্বীন ফাউন্ডেশন  আকিজ অটোমোটিভ ইন্ডাষ্ট্রিজ  আকিজ বিড়ি ফ্যাক্টরি লিমিটেড  আকিজ সিমেন্ট কোম্পানি লিমিটেড  আকিজ সিরামিক কোম্পানি লিমিটেড  আকিজ কম্পিউটার লিমিটেড  আকিজ কর্পোরেশন লিমিটেড  আকিজ ফুড এন্ড বেভারেজ লিমিটেড  আকিজ গ্যাস কোম্পানি লিমিটেড  আকিজ গ্যাস স্টেশন লিমিটেড  আকিজ হোটেল এন্ড রিসোর্টস্‌  আকিজ ইন্সটিটিউট অব টেকনোলজি  আকিজ জুট মিলস লিমিটেড  আকিজ ম্যাচ ফ্যাক্টরি লিমিটেড  আকিজ মোটরস্‌  আকিজ পার্টিক্যাল বোর্ড ইন্ডাস্ট্রিজ লিমিটেড  আকিজ ফার্মাসিটিউক্যালস্‌ লিমিটেড  আকিজ প্রিন্টিং ও প্যাকেজিং লিমিটেড  আকিজ রিয়েল স্টেট লিমিটেড  আকিজ সিকিউরিটিজ লিমিটেড  আজিক টেক্সটাইল লিমিটেড  আকিজ ওয়াইল্ড লাইফ ফার্ম লিমিটেড  আকিজ বেকার্স লিমিটেড  আকিজ জর্দা ফ্যাক্টরি লিমিটেড  এস.এ.এফ. ইন্ডাস্ট্রিজ লিমিটেড  আকিজ ফাউন্ডেশন স্কুল ও কলেজ (উত্তরা,মানিকগঞ্জ এবং মোহাম্মদপুর)  আকিজ আইডিয়াল স্কুল এন্ড কলেজ  আকিজ রাইস মিল ইন্ডাস্ট্রিজ  আকিজ ফ্লোর মিল ইন্ডাস্ট্রিজ  আকিজ সিরামিক লিমিটেড  আকিজ প্লাস্টিকস্  আকিজ টোব্যাকো কোম্পানি লিমিটেড  আকিজ ইঞ্জিনিয়ারিং ইনস্টিটিউট   তথ্যসূত্র   বিষয়শ্রেণী:বাংলাদেশের সম্মিলিত কোম্পানি বিষয়শ্রেণী:বাংলাদেশের পারিবারিক মালিকানাধীন ব্যবসা প্রতিষ্ঠান বিষয়শ্রেণী:১৯৪০-এ প্রতিষ্ঠিত প্রস্তুতকারক কোম্পানি বিষয়শ্রেণী:বাংলাদেশের ঔষধ প্রস্তুতকারক কোম্পানি বিষয়শ্রেণী:ঢাকা ভিত্তিক প্রস্তুতকারক কোম্পানি বিষয়শ্রেণী:বাংলাদেশের ব্যবসা প্রতিষ্ঠান